**ELU projekt:**

**TLÜ HAAPSALU KOLLEDŽI PRAKTILSE ÕPPETÖÖ VILJAD MAJAST VÄLJA**

**Lühitutvustus**

TLÜ Haapsalu kolledži neljal rakenduskõrghariduse õppekaval on potentsiaali oma praktikate ja praktiliste ainete ning lõputööde raames pakkuda koostöövõimalusi Läänemaa üldhariduskoolidele, avalikele asutustele ja eraettevõtetele. Samuti koostöövõrgustikule üle Eesti. Mida tellida? Millal tellida? Kuidas paista välja? Mis paistab välja?

**Projekti eesmärk**
Kaardistada õppekavade võimalused ühiskonna teenimiseks. Leida viis ja lahendus, kuidas jõuab info Haapsalu kolledži nelja (rakendusinformaatika, liiklusohutus, tervisejuht, käsitöötehnoloogiad ja disain) õppekava rakenduslike praktiliste üliõpilastööde võimalustega ühiskonnale. Leida viis tellimustööde kogumiseks ja süstematiseerimiseks.

**Erialade lõimimine**

Kaasa on oodatud kõigi nelja Haapsalu kolledži õpekava tudengid, et teha enda erialal õppekava analüüsi, millises aines, praktikas millist teemat saaks ühiskonnale välja pakkuda. Rakendusinformaatika ning käsitöötehnoloogiate ja disaini üliõpilaste sisend on tarvilik info parima edastuslahenduse leidmiseks. Liiklusohutuse ja tervisejuhi üliõpilased kaardistavad potentsiaalsete koostööpartnerite huve.

**Teaduspõhisus ja uudsus**

Kommunikatsiooniteooriad, ülikooli ja ühiskonna koostöö, visuaalse infoedastuse ja –süsteemide disain ja IT-lahendused. Rakendus on uudne Haapsalu kolledži kontekstis.

**Oodatav tulemus**

Õppekavade analüüsid on tehtud, leitud on praktiliste tööde võimalused, mis pakuvad huvi ühiskonnale ja koostööpartneritele. Leitud on viis ühiskonnale õppekavadest rakenduslike õppetöö väljundite tellimise võimaluste kuvamiseks. Tellimustööde registreerimise keskkond on loodud.

**Juhendaja:** Liina Viiret akadeemiliste üldpädevuste õpetaja

**Kaasjuhendaja:** Laura Hein multimeediumi külalislektor